
36 DR.30.6.2005 

 
 Tuan Yang di-Pertua, pindaan yang dicadangkan kepada Seksyen 9 Akta Insurans 
1996 memperkenalkan subseksyen 3 yang memperuntukkan bahawa  perenggan 1(d) tidak 
terpakai bagi seseorang peguam bela dan peguam cara atau akauntan yang menjalankan 
perniagaan itu semata-mata bersampingan dengan amalan profesionnya.   

 Tuan Yang di-Pertua, Yang Berhormat bagi Santubong mencadangkan supaya 
mengkaji semula konsep uberrimae fidei.  Tuan Yang di-Pertua uberrimae fidei  meletakkan 
tanggungjawab ke atas kedua-dua pihak, penanggung insurans dan pemegang polisi.  Ini 
adalah satu duty of utmost good faith, dengan izin, yang bermaksud kedua-dua pihak 
mestilah mendedahkan kepada satu sama yang lain apa-apa maklumat yang relevan, yang 
boleh memberi kesan kepada kontrak insurans tersebut.  Dengan ini, penanggung insurans 
akan mengetahui risiko yang ditanggung olehnya dan pemegang-pemegang polisi pula 
akan mengetahui apakah risikonya yang ditanggung di bawah polisi.  Ini adalah prinsip asas 
insurans yang diterima pakai dalam konteks antarabangsa.   

 Tuan Yang di-Pertua, Yang Berhormat bagi Santubong juga bertanya apakah yang 
telah terjadi kepada dana insurans yang telah ditubuhkan oleh Kerajaan Malaysia, kerana 
sehingga kini jumlah pampasan masih lagi tidak diselesaikan kepada pemegang polisi di 
mana syarikat insurans tersebut telah pun gulung tikar.  Setakat ini, tiga syarikat insurans 
telah gulung tikar Tuan Yang di-Pertua.  

Menurut Seksyen 173(1) Akta Insurans 1996, Bank Negara Malaysia telah pun 
menubuhkan dan menyelenggarakan Kumpulan Wang Skim Pinjaman Insurans bagi tujuan 
memenuhi sebahagian daripada liabiliti mana-mana penanggung insurans yang tidak 
solvent.  Ini adalah untuk memastikan pemegang polisi dan penuntut insurans mendapat 
pampasan yang sewajarnya.  Dalam hubungan ini, sehingga akhir tahun 2004, bayaran 
sebanyak RM217.7 juta telah dibuat daripada skim pinjaman tersebut.   

 Tuan Yang di-Pertua, Yang Berhormat bagi Santubong juga bertanya mengapakah 
pembayaran kepada pemegang polisi mengambil jangka masa yang panjang?  Tuan Yang 
di-Pertua, kelewatan dalam pembayaran pampasan daripada Kumpulan Wang Skim 
Jaminan Insurans untuk beberapa tuntutan disebabkan oleh faktor-faktor berikut: 

(i) penerima pampasan tidak mengemukakan dokumen-dokumen 
yang lengkap kepada penglikuidasi atau liquidator dengan izin; 

(ii) kes tuntutan sedang dalam proses perbicaraan; 

(iii) pihak yang membuat tuntutan masih belum menerima tawaran 
penyelesaian tuntutan yang dibuat oleh pihak liquidator ; 

(iv) penerima pampasan tidak dapat dikesan.   

Setakat April 2005 Tuan Yang di-Pertua, lebih daripada 95% daripada penuntut 
insurans yang layak telah menerima pampasan mereka.   

Tuan Yang di-Pertua, Ahli Yang Berhormat bagi Tumpat mohon penjelasan 
bahawa pindaan ini merujuk kepada insurans dan merujuk juga kepada penasihat 
kewangan dan seboleh-bolehnya untuk memasukkan pindaan yang sama ke dalam Akta 
Takaful bagi umat Islam memilih produk Takaful.   

Tuan Yang di-Pertua, Bank Negara Malaysia bercadang untuk meminda Akta 
Takaful 1984 untuk memperkenalkan penasihat kewangan yang memberi nasihat berkaitan 
dengan produk Takaful.  Pindaan Akta Takaful dijangka dibentangkan oleh pihak kerajaan 
dalam Parlimen pada tahun hadapan Tuan Yang di-Pertua.  Yang Berhormat bagi Pasir 
Mas dan juga Jerai...... 

Dato' Razali bin Ismail:  [Bangun]  

Ir. Dr. Wee Ka Siong:  [Bangun]  

Tuan Yang di-Pertua:  Yang Berhormat, ada dua orang bangun.   

Dato' Seri Dr. Hilmi bin Yahaya:  Ya, sila.   

Dato' Razali bin Ismail:  Terima kasih Tuan Yang di-Pertua.  Tadi telah disebut 
oleh business financial adviser ataupun financial advisory.   Saya hendak sedikit penjelasan 



Tuan Yang di-Pertua, pindaan yang dicadangkan kepada Seksyen 9 Akta Insurans 1996 memperkenalkan subseksyen 3 yang memperuntukkan bahawa perenggan 1(d) tidak terpakai bagi seseorang peguam bela dan peguam cara atau akauntan yang menjalankan perniagaan itu semata-mata bersampingan dengan amalan profesionnya. Tuan Yang di-Pertua, Yang Berhormat bagi Santubong mencadangkan supaya mengkaji semula konsep uberrimae fidei. Tuan Yang di-Pertua uberrimae fidei meletakkan tanggungjawab ke atas kedua-dua pihak, penanggung insurans dan pemegang polisi. Ini adalah satu duty of utmost good faith, dengan izin, yang bermaksud kedua-dua pihak mestilah mendedahkan kepada satu sama yang lain apa-apa maklumat yang relevan, yang boleh memberi kesan kepada kontrak insurans tersebut. Dengan ini, penanggung insurans akan mengetahui risiko yang ditanggung olehnya dan pemegang-pemegang polisi pula akan mengetahui apakah risikonya yang ditanggung di bawah polisi. Ini adalah prinsip asas insurans yang diterima pakai dalam konteks antarabangsa. Tuan Yang di-Pertua, Yang Berhormat bagi Santubong juga bertanya apakah yang telah terjadi kepada dana insurans yang telah ditubuhkan oleh Kerajaan Malaysia, kerana sehingga kini jumlah pampasan masih lagi tidak diselesaikan kepada pemegang polisi di mana syarikat insurans tersebut telah pun gulung tikar. Setakat ini, tiga syarikat insurans telah gulung tikar Tuan Yang di-Pertua. Menurut Seksyen 173(1) Akta Insurans 1996, Bank Negara Malaysia telah pun menubuhkan dan menyelenggarakan Kumpulan Wang Skim Pinjaman Insurans bagi tujuan memenuhi sebahagian daripada liabiliti mana-mana penanggung insurans yang tidak solvent. Ini adalah untuk memastikan pemegang polisi dan penuntut insurans mendapat pampasan yang sewajarnya. Dalam hubungan ini, sehingga akhir tahun 2004, bayaran sebanyak RM217.7 juta telah dibuat daripada skim pinjaman tersebut. Tuan Yang di-Pertua, Yang Berhormat bagi Santubong juga bertanya mengapakah pembayaran kepada pemegang polisi mengambil jangka masa yang panjang? Tuan Yang di-Pertua, kelewatan dalam pembayaran pampasan daripada Kumpulan Wang Skim Jaminan Insurans untuk beberapa tuntutan disebabkan oleh faktor-faktor berikut: (i) penerima pampasan tidak mengemukakan dokumen-dokumen yang lengkap kepada penglikuidasi atau liquidator dengan izin; (ii) kes tuntutan sedang dalam proses perbicaraan; (iii) pihak yang membuat tuntutan masih belum menerima tawaran penyelesaian tuntutan yang dibuat oleh pihak liquidator ; (iv) penerima pampasan tidak dapat dikesan. Setakat April 2005 Tuan Yang di-Pertua, lebih daripada 95% daripada penuntut insurans yang layak telah menerima pampasan mereka. Tuan Yang di-Pertua, Ahli Yang Berhormat bagi Tumpat mohon penjelasan bahawa pindaan ini merujuk kepada insurans dan merujuk juga kepada penasihat kewangan dan seboleh-bolehnya untuk memasukkan pindaan yang sama ke dalam Akta Takaful bagi umat Islam memilih produk Takaful. Tuan Yang di-Pertua, Bank Negara Malaysia bercadang untuk meminda Akta Takaful 1984 untuk memperkenalkan penasihat kewangan yang memberi nasihat berkaitan dengan produk Takaful. Pindaan Akta Takaful dijangka dibentangkan oleh pihak kerajaan dalam Parlimen pada tahun hadapan Tuan Yang di-Pertua. Yang Berhormat bagi Pasir Mas dan juga Jerai...... Dato' Razali bin Ismail: [Bangun]. Ir. Dr. Wee Ka Siong: [Bangun]. Tuan Yang di-Pertua: Yang Berhormat, ada dua orang bangun. Dato' Seri Dr. Hilmi bin Yahaya: Ya, sila. Dato' Razali bin Ismail: Terima kasih Tuan Yang di-Pertua. Tadi telah disebut oleh business financial adviser ataupun financial advisory. Saya hendak sedikit penjelasan.